**DĖL ROKIŠKIO RAJONO SAVIVALDYBĖS TARYBOS 2018 M. KOVO 23 D. SPRENDIMO NR. TS-73 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2018**–**2019 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“ DALINIO PAKEITIMO**

2018 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu (aktuali redakcija), patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, ir atsižvelgdama į pasikeitusį nuo 2018 m. rugsėjo 1 d. mokinių skaičių bendrojo ugdymo mokyklose, Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2018 m. kovo 23 d. sprendimo Nr. TS-73 „Dėl priešmokyklinio ugdymo grupių ir klasių komplektų skaičiaus 2018–2019 mokslo metams Rokiškio rajono savivaldybės bendrojo ugdymo mokyklose“ 1 punktą ir jį išdėstyti taip:

„1. Nustatyti priešmokyklinio ugdymo grupių ir klasių komplektų skaičių 2018–2019 mokslo metams Rokiškio rajono savivaldybės bendrojo ugdymo mokyklose pagal naujos redakcijos priedą.“

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2018 M. KOVO 23 D. SPRENDIMO NR. TS-73 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2018**–**2019 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“ DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – šiuo tarybos sprendimo projektu patikslinami klasių komplektų skaičiai bendrojo ugdymo mokyklose nustatyti Rokiškio rajono savivaldybės tarybos 2018 m. kovo 23 d. sprendimu Nr. TS-73 „Dėl priešmokyklinio ugdymo grupių ir klasių komplektų skaičiaus 2018–2019 mokslo metams Rokiškio rajono savivaldybės bendrojo ugdymo mokyklose“.

**Šiuo metu esantis teisinis reglamentavimas.**

Rokiškio rajono savivaldybės tarybos 2018 m. kovo 23 d. sprendimas Nr. TS-73 „Dėl priešmokyklinio ugdymo grupių ir klasių komplektų skaičiaus 2018–2019 mokslo metams Rokiškio rajono savivaldybės bendrojo ugdymo mokyklose“, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas (aktuali redakcija), patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Mokymo lėšų apskaičiavimo, paskirstymo ir panaudojimo tvarkos aprašas, patvirtintas Lietuvos Respublikos Vyriausybės 2018 m. liepos 11 d. nutarimu Nr. 679, Mokyklų, vykdančių formaliojo švietimo programas, tinklo kūrimo taisyklės (aktuali redakcija), patvirtintos Lietuvos Respublikos Vyriausybės 2011 m. birželio 29 d. nutarimu Nr. 768.

**Sprendimo projekto esmė.**

Sprendimo projektas parengtas vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, kuriame numatomas klasių komplektų patikslinimas iki naujų mokslo metų pradžios. Tačiau tikslią informaciją dėl mokinių skaičiaus mokyklos gali fiksuoti tik rugsėjo 1 d. duomenimis, todėl į Švietimo skyrių kreipėsi mokyklos, kuriose nuo 2018 m. rugsėjo 1 d. keitėsi mokinių skaičius, todėl keitėsi ir klasių komplektų skaičius: Rokiškio r. Kamajų Antano Strazdo gimnazijoje (1 komplektu daugiau – sukomplektuoti 2 komplektai 1g kl., nekomplektuojamas PUG komplektas),

Rokiškio r. Pandėlio gimnazijoje (3 komplektais daugiau – sukomplektuoti: 2 komplektas 3 kl., 2 komplektai 2g kl., 2 komplektai 3g kl.), Kazliškio ikimokyklinio ir pradinio ugdymo skyriuje (1 komplektu mažiau – sukomplektuotas 1 komplektas 1, 2, 3, 4 kl.),Rokiškio r. Jūžintų Juozo Otto Širvydo pagrindinėje mokykloje (1 komplektu daugiau – pradinio ugdymo programos sukomplektuoti 3 komplektai), Rokiškio Juozo Tūbelio progimnazijoje (1 komplektu mažiau – sukomplektuoti 3 komplektai 7 kl.), Rokiškio Senamiesčio progimnazijos Kriaunų ikimokyklinio ir pradinio ugdymo skyriuje (1 mažiau – sukomplektuotas 1 komplektas 1, 2 , 3, 4 kl.), o Laibgalių ikimokyklinio ir pradinio ugdymo skyriuje nesukomplektuotas PUG komplektas, Rokiškio r. Kavoliškio mokykloje-darželyje (1 komplektu mažiau – sukomplektuoti tik 2 komplektai).

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų, reglamentuojančių klasių komplektų skaičiaus bendrojo ugdymo mokyklose nustatymą, vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Aiškus ir skaidrus klasių komplektavimas savivaldybės mokyklose, mokyklos laikosi teisės aktų.

**Finansavimo šaltiniai ir lėšų poreikis**.

Lietuvos Respublikos valstybės biudžeto ir savivaldybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė